标题：大丹直指
简介
《 大 丹 直 指 》 ， 元 邱 处 机 述 。 道 教 经 书 。 二 卷 。 阐 述 内 丹 理 论 与 炼 功 方 法 。 认 为 金 丹 之 秘 就 在 於 性 与 命 。 性 为 天 ， 常 潜 於 顶 ， 顶 者 性 根 ； 命 为 地 ， 常 潜 於 脐 ， 脐 者 命 蒂 。 若 能 五 气 朝 元 ， 炼 神 入 顶 ， 就 可 成 仙 。 又 谓 人 使 肾 气 与 心 气 上 下 相 交 ， 升 降 相 结 ， 用 意 勾 引 ， 脱 出 真 精 真 气 ， 混 合 於 中 宫 ， 用 神 火 烹 炼 ， 令 气 周 流 於 一 身 ， 气 满 神 壮 ， 便 可 结 成 金 丹 ， 不 但 长 生 益 寿 ， 若 兼 修 德 行 ， 还 可 跻 身 圣 位 。 书 中 划 分 了 龙 虎 交 媾 、 周 天 火 候 、 肘 後 飞 金 精 、 金 液 还 丹 、 太 阳 炼 形 、 三 田 既 济 、 炼 神 入 顶 、 炼 神 合 道 、 超 凡 入 圣 等 九 个 修 炼 层 次 ， 归 结 为 小 、 中 、 大 三 成 之 法 ， 各 用 图 、 说 、 口 诀 详 述 。 多 引 施 肩 吾 之 说 ， 与 《 锺 吕 传 道 集 》 、 《 西 山 群 仙 会 真 记 》 相 近 。 收 入 《 正 统 道 藏 》 洞 真 部 方 法 类 。
邱 祖 秘 传 大 丹 直 指 
内容概要
《大丹直指》所述内丹原理及方法，大体承继《灵宝毕法》、《钟吕传道集》而有所发挥。书中多引证施肩吾之说，略谓金丹之秘在于一性一命。父母未生之前，九窍未通，混浊纯一，乃为先天性命;既生之后，性潜于顶，命藏于脐，后天与先天遂相分隔，金木间隔。迷失本来面目，逐时消散;以致病夭。修真之士先使肾水之中所藏元阳真气(铅、金、虎)与心火之中所生正阳之神(汞、木、龙)上下相交，升降团结。 "用意勾引，脱出真精真炁，混合于中宫脐内1寸3分之下丹田)，运用神火烹炼，使元炁周流于一身，炁满神壮，结成大丹。非待长生益寿，若功行兼修，可跻圣位。”
《大丹直指》另有一种写本，名为《丘祖秘传大丹直指》。据陈撄宁卷前批语，此篇原系道教内部手抄秘本，民国年间由青岛一位道长带到上海，请陈撄宁先生审定，陈认为“篇中所有工法口诀，乃北派真传。”此本后由陈撄宁先生授予门人胡海牙，胡海牙传余。1992年经海牙先生与笔者整理之后，加以30余注释，公开于世。此本与丘处机通行本《大丹直指》，内容全不相同。但篇中字句，皆直言丹诀，不加文饰，殊非刻意造作者所能为。而且内丹口诀，素来秘而不宣，得此抄本，可谓珍逾拱璧。虽难判定《大丹直指》与《丘祖秘传大丹直指》，何者为丘处机所传真本，但就《大丹直指》所载丹诀之价值而论，此书应在一般丹经之上。
、 论 三 宝 三 要
修炼有三宝三要。 
三宝者，精、气、神也。精，先天一点元阳也；气，人身未生之初祖气也；神即性，天所赋也。此三品上药，炼精化气，炼气化神，炼神化道，三宝之旨也。 
三要者，一曰鼎炉，异名虽多，而玄关一窍，实鼎炉也；二曰药物，异名亦多，而先天一气，实药物也；三曰火候，名亦甚多，而元神妙用，实火候也。 
、 论 三 关 三 田
夫背后尾闾、夹脊、玉枕，谓之三关，属督脉，为阳；前面上丹田、中丹田、下丹田，谓之三田，属任脉，为阴。此阴阳升降之路，自背后督脉上来，即属子，自前面任脉下去，即属午，子午抽添，所谓周天火候是也。 
先说三关：尾闾关在背后夹脊下，脊骨尽头处，其关通内肾之窍。直上至背后对内肾处，谓之夹脊双关。又上至脑后，谓之玉枕关。三关通起一条髓路，号曰漕溪，又曰黄河，乃阳气上升之路。 
再论三田：泥丸谓之上丹田，其穴在两眉正中入内三寸之地，方圆一寸二分，虚间一穴，乃藏神之所。心下三寸六分，名曰土釜，黄庭宫也，乃中丹田，方圆一寸二分，亦虚间一穴，乃藏气之所，炼丹之鼎。直下与脐门相对过处，约有三寸六分，故曰“天上三十六，地下三十六。”自天至地八万四千里，自心至肾八寸四分，天心三寸六分，地肾三寸六分，中丹田一寸二分，非八寸四分而何。脐之后，肾之前，名曰偃月炉，又曰气海。稍下一寸三分，名曰华池，又曰下丹田，方圆一寸二分，亦是虚间之穴，乃藏精之所、采药之处。此处有两窍，向上一窍通内肾，直下一窍通尾闾，中间乃无中生有之窍，强名曰玄关，直一之气产生之时，玄关自开。 
、 论 奇 经 八 脉
八脉者，冲脉在风府穴下，督脉在脐后，任脉在脐前，带脉在腰间，阴跷脉在尾闾前阴囊下，阳跷脉在尾闾后二节，阴维脉在顶前一寸三分，阳维脉在顶后一寸三分。凡人有此八脉，俱属阴神，闭而不开，惟神仙以阳气冲开，故能得道。八脉者，先天大道之根，一气之祖。 
采之惟在阴跷为先，此脉才动，诸脉皆通。次督、任、冲三脉，总为经脉造化之源。而阴跷一脉，上通泥丸，下通涌泉。倘能知此，使真气聚散，皆从此关窍，则天门常开，地户永闭，尻脉周流于一身，贯通上下，和气自然上朝，阳长阴消，所谓“天根月窟闲来往，三十六宫都是春”。得之者身体轻健，容衰返壮，昏昏默默，如醉如痴，此其验也。 
、 论 坎 离 水 火
当人未生之时，一点初凝，总是混沌性命。三月而玄牝立，脐如瓜蒂，儿在胎中，随母呼吸。既生而剪去脐带，天翻地覆，则一点真阳，凝聚于脐中。乾变为离，坤变为坎，故神出气移，遂不复守胎中息。息不守则心火属离，如汞欲飞，又加以思虚念想，益不与肾水相接。肾水属坎，如铅欲沉，又加情动失固，益不与心火相接。肾自肾，心自心，水火各居，是任其升沉，坎离不得颠倒矣。不但不能生丹，而且生疾病耳，焉有生理。 
又论胎息，呼不得神宰，一息不全，吸不得神宰，亦一息不全。使息息归根，以接先天元气，神入气中，气包神外，如胎儿在母腹中呼吸一般，即为胎息。盖呼吸者气也，神者心也，以神驭气，以气留形，以神驭气而成道，即以火炼药而成丹也。 
、 论 呼 吸


、 论 玄 窍
又曰：汝欲内呼吸 , 汝当得其一 , 则万事毕。一之为物 , 有两窍 , 两窍又止一窍。此一窍也，无内外，无边际，中有乾坤理五气、合百神，此根蒂之处、结胎之所，性命始于此，精气神俱生于此。 
及吾生身受气之初，父母精气相交之顷，流注一线之路，其中似有一管相通，故曰无孔笛，没口人吹也。有此管，然后生肾，生诸脏腑，一身经脉，皆从此生，又曰总持门，曰三关要路。在母腹时，吸至此窍，合天降，呼从此窍，合地升，又名为龟鼻头，惟此一窍，乃内呼吸之根蒂，先天元气实游于此，天地正气实从此入。 
人以命门为玄，肾堂为牝，此处立基，谬之千里矣。不知玄牝乃天地之根，在西南坤地，脐后肾前，而又非脐下一寸三分，亦非两肾间之空窍。此乃真窍，能得而知。上通泥丸，下透涌泉，中接心肾，内虚而直，不可形求，不可意取。先天真种实藏于此，通天地，通神圣，得则生矣，失则死矣，“真人之息以踵”者此也。此天仙下手处，舍此而下，酆都九幽者也。 
、 论 塞 兑 垂 帘
塞兑者，口开神气散，故塞之也。垂帘者，眼全开神漏，全闭神昏，惟垂帘微启耳。两眼之中即天根，即所谓性命关也。其根生于眼，眼属心，心生造化，自属玄之又玄者，仙家谓之玄牝之门。心肾内日月，交接于内，两眼外日月，交接于外，攒簇水火而不散，气自调矣。 
、 论 回 光 调 息
欲明回光调息，须知观音常之妙用。观音堂者何？观属眼，音属耳，眼属心，耳属肾，心肾相接处，为观音堂，主持一身神气者也。 
其法自两眼角收心一处，收到两眼中间，以一身心神，尽收此处，所谓“乾坤大地一起收来”是也。心定之后，自此用眼下看鼻尖，直下看到脐下。眼常在此处，寂然不动，任鼻呼吸，调息绵绵，若存若亡。不假工夫，则真息自调，“息不由于鼻外，思维止于身中”。正谓此耳。又曰“蟾光终日照西川，即此便是药之根。”蟾光即眼光也，西川即脐下坤地也。如此回光于脐下，以调真息，是神入气穴。回光日久，肾中一点真阳，上与心神相合，则心息相依 ( 内息者气也 ) ，心息相依则水火既济。 
回光调息工夫，遇静即行，不拘子午，十二时中皆可为。即行功时，意失便收来，所谓“放去收来总是伊”。 
是工用久，心内自悟，五贼先去，五贼乃眼耳鼻口意。眼不外视而内照，则魂在肝而不从眼漏；耳不闻声而返听，则精在肾而不从耳漏；鼻不嗅味而调息，则魄在肺而不从鼻漏；口不开言而塞兑，则念在脾而不从口漏；意不妄想而默守，则神在心而不从意漏。如此精神魂魄意，攒簇在坤位，则独修无漏矣。 
、 论 采 药
药者何物，吾身元气是也。元气行乎气血之中，而耳能听，目能视，手能持，足能行。然而人之生，元气生之也，所以强名其气曰“命”，而心有神，强名曰“性”，神气交，性命合，故曰“双修”，工夫只在一“双”字，心火上炎，肾水下漏，便不双也，故修性兼修命也。双修之道无他，不过取肾中之气，以合心中之神耳。 
采气之诀：脊骨二十一节，自下而上，七节之旁，两肾居之。天一生水，夜子时后，一阳初生，身中元气，从尾闾穴，自下而上，却行到肾。两肾中间有一窍，正七节之中，元气从此而出，冲动阳关。所以人睡到半夜子时之后，外肾阳举。阳不自举，内肾窍中之气发出而外肾举也。当其内肾阳气将到外肾之时，不妨披衣起坐，垂目闭口，调息绵绵，存想两肾中间，若有气从此出，此气即谓之铅，为水中金也，又名白虎。夜夜行工，坐更余方睡。肾络连心，下动上应，一月之间，觉两肾中间气动而出，只因起坐，寂然不动之中，复以色情采之，欲罢不能，欲解不释，此气不得顺而下行，乃逆而上行。丹道只在一“逆”字，顺于凡母则成胎，逆受灵母则成丹。外肾不举，便是阳气不行之验。不采之采，是名为采，而所谓炼精化气者也。 
又人吃五谷诸味，浊化为渣，清化为津，津又化为阴精，阴精不炼，便作怪想淫欲。只用丹田自然之风，吹动其中真火，火在下而水在上，水得火蒸，自然化气而上腾，蒸透一身关窍，是为炼阴精而化真气也。 
、 论 交 媾
既觉肾水上升，便以心气下降。心气谓之汞，以其木生火也，又名青龙。心气下降，则水火迎合，心肾二气，自然交媾，即身中夫妇也。以意为媒，用意勾引，意即中央土也，又曰戊己土。 
所谓交媾，只心肾二气，循环于心下肾上之间，玄门指为洞房。循环百遍，交媾数足，自然落于黄庭 ( 下丹田 ) 相迎。无夜不交媾，夜夜落黄庭，则夜夜元气凝聚。常人以之延寿，玄门以之修炼，皆借此气为丹头也。 
一 、 论 河 车
元气积聚丹田，上无路可通，只得下穿尾闾，由尾闾而夹脊、而玉枕、而泥丸，则背后气通也。前降之气，愈引后升之气，上而复下，下而复上，玄门所谓“河车运转”、“夹脊双关透顶门，修行径路此为尊”者也，总之是任督二脉通。任起中极之下，上至咽喉，属阴脉之海，督起少腹以下，至上鹊桥，属阳脉之海，二脉通，则百脉皆通。又曰“皆在心内运天经”，“天经”即二脉也，“昼夜存之可长生”也。 
运转之后，复落黄庭，自觉黄庭内有气存焉，以心常常照顾，所谓心息相依，又谓凝神入气穴者此也。行住坐卧，照顾不移，神气自凝，一气既归中，鼻中气自微，所谓“调息要调真息息”者此也。 
二 、 论 采 真 阳 之 气
丹道当夜气之未失，但凝神聚气，端坐片时，少焉神气归根，自然无中生有，渐凝渐聚，生出一团阳气。闻至人调息养性之诀，无非精气通身，炼一身之阴气而已。 
若于寂然不动之中，复有动机，即如法采之，此时更加观照而凝神，以助火工。即不必三个月时候，或静坐时，或睡醒时，觉腹中有冲和之气，升撞不定，此真阳之气动也。即用微意，采此真阳之气，引到顶上正路中，所谓“倒行逆施，以能升顶”者此也。复自顶上引至腹中，又自腹中引入尾闾关。前后数回，片晌工夫，一得永得，其气常自周流矣。 
三 、 论 合 日 月 真 气
又曰：能夺天地之真气，可以长生。法可早晨于高处，向日静坐，存想太阳包罗吾身，连身化为太阳。无思无欲，混混沌沌，天地之气渐渐归于吾身。 
亦可二六时中只向日，如日在东，眼则向东，日在西，眼则向西。总是吾身与太阳相抱，轮转不息，方能得之。 
合月之气亦然。 

四 、 论 接 天 地 之 气
　　然凝一之久，又复周流循环不已。鼻息之气接天地之气，天地之气从鼻入，接着肾中之祖气，与之混合一运。此人之气而渐与天地合，以为后来炼气化神张本，补益吾凿丧之真气，所谓“竹破以竹补”也。又以此融化凡精，而生真气，真气已足，自然化神，充满一身内外。
五 、 论 得 丹
如欲得丹，必须弃世大静，小静三日，中静五日，大静七日。静中自然生动，所谓“人死自活”，此时全仗道友护持之力。“混沌鸿蒙，牝牡相从”，鸿蒙者一气未分时也，相从者阴阳混于中而不相离也。当其未离也，神凝气聚，混融为一，内不觉一身，外不觉宇宙，与道为一，万虑俱遣，溟溟滓滓，不可得而名，强名曰“太乙含真气”，又名曰“先天一气”，为金丹之母。 
今人不知大道之祖，或指真铅为先天，或指天一生水为先天，或指两肾中间灵明处为先天，皆非大道之先天也。 
又曰“采鸿蒙未判之气，夺龙虎始媾之精。”闭入黄房，炼成至宝，寂然不动，则心与天通而造化可夺。又曰“不向肾中求造化，却于心里觅工夫。” 
勤而行之，可与钟吕并驾矣。 
再帖一个版本的《大丹直指》，和《钟吕传道集》同一脉络。
大丹直指　
长春演道主教真人丘处机述
仙经曰：「观天之道，执天之行，尽矣。」体天法象，则而行之，可也。天地本太空一气，静极则动，变而为二，轻清向上，为阳，为天；重浊向下，为阴，为地。既分而为二，亦不能静，因天气先动降下以合地气，至极复升。地气本不升，因天气混合，引带而上。至极复降。上下相须不已，化生万物。天化日、月、星辰，地化河、海、山岳。次第而万物生。盖万物得阴阳升降之气方生，得日月精华鍊煮方实。日月运行，周回自有迳路，不得中气斡旋不转。盖中气属北斗，所居斗柄破军即中天大圣，非北方也。对指天罡，逐时转移，日月星辰随指自运。《斗经》云：「天罡所指，昼夜常轮」是也。天地升降，日月运行，不失其时，万物化生，无有穷已。盖人与天地禀受一同，始因父母二气交感，混合成珠，内藏一点元阳真气，外包精血，与母命蒂相连。母受贻之后，自觉有物，一呼一吸，皆到彼处。与所受胎元之气相通。先生两肾，其余脏腑，次第相生，至十月胎圆气足。未生之前，在母腹中，双手掩其面，九窍未通，受母气滋长，混混沌沌，纯一不杂，是为先天之气。纔至气满、神具、精足，脐内不纳母之气血，与母命蒂相离，神气向上，头转向下降生。一出母腹，双手自开，其气散于九窍，呼吸从口鼻出入，是为后天也。脐内一寸三分所存元阳真气，更不曾相亲，迷忘本来面目，逐得耗散，以致病夭、忧愁、思虑、喜怒、哀乐。但脐在人身之中，名曰中宫、命府、混沌、神室、黄庭、丹田、神气穴、归根窍、复命关、鸿蒙窍、百会穴、生门、太乙神炉、本来面目，异名甚多。此处包藏精髓，贯通百脉，滋养一身净裸裸、赤洒洒，无可把盖。常人不能亲者，被七情六欲所牵，迷忘本来去处。呼吸之气止到气海往来。气海在上膈肺府也。既不曾得到中宫、命府，与元气、真气相接，金木相间隔，如何得龙虎交媾化生纯粹？又不知运动之机，阴符云天发杀机是也。如何是气液流转以鍊神形？盖心属火，中藏正阳之精，名曰汞、木、龙；肾属水，中藏元阳真气，名曰铅、金、虎。先使水火二气，上下相交，升降相接，用意勾引，脱出真精真气，混合于中宫，用神一火烹鍊，使气周流于一身。气满神壮，结成大丹。非特长生益寿，若功行兼修，可跻圣位，谨谨详述于后。五行颠倒龙虎交媾图
人人具足，箇箇圆成五行颠倒周天火候图
天地升降，日月往来。一阖一辟，进退存亡。《易》曰：知进退存亡其惟圣人乎。三田返复肘后飞金精图
恍恍惚惚，其中有物。窅窅冥冥，其中有精。清者浊之源，渐入真道。三田返复金液还丹图
五炁朝元太阳鍊形图
丹就，五炁自朝元，鍊形换骨。神水交合三田既济图
内观起火鍊神合道图
外魔远出，七魄遁形，九虫下出，三尸绝迹，阴鬼速亡，乃为火焰。弃壳外仙超凡入圣图
不敢轻泄，略举为意，别具在后。五行颠倒龙虎交媾诀并图
诀曰：龙是心液上正阳之气，制之不上出，若见肾气，自然相合；虎是肾气中真一之水，制之不下走，若见心液，自然相交。龙虎交媾，得一粒如黍米形。此一法号曰「龙虎交媾」。只此便见药物也。采药之法，人多以子时肾气发生、午时心液下隆之际行功。若无事牵制则可，若有事又是锉过。殊不知法乾坤之妙，举肾气则是子，降心液则是午，不以时刻皆可。但初行之法，闭目内视中宫，绝虑、忘思、冥心。满口含津，勿吐勿咽。到此使饮刀圭之事。别有口诀，不敢开写。微微敛身，并不升举。盘膝升身正坐，跏趺不得只如常坐，左手兜起外肾，右手掩生门，脐也。塞兑户，口也。开天门，鼻也。是为玄牝之门。须要一刀割断。然后鼻中入气，入者为吸，为息，为阴，为水，只要柔软入息，使鼻内无闻其声。以意轻轻送入中宫，至尾闾，所谓充开混沌池、擘裂鸿蒙窍。气极，乃从夹脊三关至鼻中轻轻放出。出者为呼、为消、为阳、为火。轻轻放出，使耳内无闻其声。听气自出，意且不可离中宫。意者，性也、神也、真土也、黄婆也。但所入气息，入中宫与元阳真气相接相合，经云：接天地无涯之气，续父母有限之身，即天地合其德也哉！使之水火二气上下往来相须，天地升降一同也。勾引肾中真气，铅也、虎也。心中木液，汞也、龙也。交媾混合于中宫，谓之五行俱全，和会一家。自然畅美。经云：气入脐为息，神入气为胎，胎息相合，名曰太乙含真。此谓龙虎交媾，便是药物。一纔有药，如母有胎，便觉中宫有物，所谓圆陀陀，活泼泼。当用火符鍊煮，方得药物不散。
右件用法：始觉咽干，以觉心冲；次觉无味，如哑子吃饧，其味难说。是气交合，而曰交媾。每一日行一交，得一物，状如黍米。还于黄庭之中，自可益寿延年。若用火候鍊之，三百日数足，自然凝结，形若弹丸，色同朱橘，号曰内丹，如龙有珠，龙之有珠，可心升举，人有内丹，自然长生不死矣。  口诀云：阴有阳兮阳有阴，阴阳里面更重寻。学人不达玄微理，虚度光阴谩用心。  五行颠倒龙虎交媾火候诀义华阳施真人曰：肾，水也。水中生气，号曰真火。火中暗藏真一之水，而曰阴虎。心，火也。火中生液，号曰真水。水上暗附正阳之气，而曰阳龙。故龙虎非是肝肺之像，乃心肾之真阴阳也。二物混合为一，当用意，便为子时也，自然凝结，须知冬至，不在子时。形如黍米之大，每日得一粒，僧人名为舍利，道士号曰玄珠。每日增真气一丈，延寿不可计数。三百日气结丹凝，状如弹丸，色同朱桔，自可长生不死。诀曰：五行颠倒术，龙从火里出，五行不顺行，虎向水中生。阳龙元向离宫出，阴虎还从坎位生，二物会时为道本，五方行尽得丹名。  火候图心气运行，方为真火。
运火行候：火者，心也，神也，性也，离也，日也，意也。前采药二气升降之际，不以意守中宫，药物如何得住？如何得运转？圣人藏隐，以日太阳，火也归寸土中宫，戌时子时者，即是意也。神性所谓出入无时，莫知其向是也。一纔二气升降采药便加时，在中宫行火矣火候图云：从外簇年、簇月、簇日、簇时居中。经云：斗柄运周天，在人会攒簇。又曰：火功若用三千日，妙用无方一箇时，便是也。中宫即时子宫，意一指一阳自生经云：月之圆，存乎口诀，时之子，妙在心传。二炁如月之二弦，两个半月相合则圆，意到中宫，便是子时也。复卦起行，至三阳水金两停膀胱，至脐和暖，应地天泰卦。到此只要把捉，一尘不著无思念也，方得龙虎交媾；渐而阳气向上，以至满身遍体和暖，应干卦。药物透项，亦如风雨潮浪，沸滚药熟，化金液，如冷泉自降，是应姤卦。渐凉至济，应否卦。丹田火气渐微，应剥卦；是一周天。此一法号曰周天火候。用时行之，微微敛身，轻轻胁腹凝息，数定铢两，默运心气，下至丹田，鼻息绵绵若存，用之不勤，但以意常在中宫。意是神子，神是气母。神驭气，其气自然从尾闾穴入夹脊三关，直上辘轳穴天关在脑后，入昆仑，复下丹田，周流运转不绝。北方正气肾气也为河车，所谓「河车不敢暂留停，运入昆仑峰顶」。中宫是机意也，触机天关即应，所谓神机密运是也。诀曰：神入气为胎，气入脐为息。右件依时用法，脐腹气聚自热。若用补虚虎益气，春三月，下火四两。夏三月，下火六两。秋三月，下火八两。冬三月，下火二两。若用鍊龙虎交媾，第一百日，下火五两，自酉至亥。第二百日，下火十两，自申至亥。第三百日，下火十五两，自午至亥。三百日火足丹凝，纯阳气生，凝息数念珠一百箇，是为一铢，二十四铢为一两，计数珠加减随时。口诀：胁腹运心方是火，含津引息始成丹。学人不达玄微理，虚度时光过百年。初时不数火，交关节过可半年，正月一日下火，方数火。  五行颠倒周天火候诀义华阳施真人曰：心为五阳之主，肾为五阴之主。五阴升而为水，五阳降而为火。当用干之时，以心气下入丹田，号曰进火。若用补虚益气，当常行用之数。一周年夺十年气，补十年虚。若行地户之时，龙虎交媾法，心肾之真阴、真阳，凝结成黍米大，下还黄庭，计定数而进火候，三百日足，曰阴内鍊阳火，自合周天。右件不以龙虎交媾，上下火候，是为安乐常行之法。若用龙虎交媾相兼而行，是为鍊丹。抽添之火五两，鍊精成汞。十两，鍊汞成砂。十五两，鍊砂成丹。三百日火候不差，自然丹就，纯阳气生。内鍊五脏，号曰鍊气成神。外鍊四肢，号曰鍊形服气。若不鍊五脏，不鍊四肢，此是丹成，自可长生。若用鍊形而曰地仙，形神俱妙。若用鍊气而曰神仙，弃壳超凡。真人曰：“鍊质不交阴鬼壮，烧丹毋使火龙飞。佳人才子正当年，花落黄昏聚会难。不避主人肠欲断，时来须索闭阳关。”如不行火候，不内鍊，系小成法。安乐廷年。背后三关通，曰三田返复，中宫五行运用，曰五行颠倒。渐入中成长生不死之道，乃曰陆地神仙。如传非人，罪及九祖，慎之慎之。三田返复肘后飞金精图
此一法号曰肘后飞金精。本法用子时后午时前，是气生时，披衣正坐，握固存神，先存后升，先升后偃。凸胸偃脊，是开中关，平坐昂头，是开上关。先升后存，下腰自腹，渐渐举腰升身，而凸胸偃脊，是开下关。已后气热盛上关之下，方可举腰，升身正坐，一撞三关都过。补脑髓，自然面红、骨健、肌白、身轻，是名返老还童而长生不死之法也。年少行之不老，老者行之还童。口诀：肘后金精节次般，存身偃仰过三关。学人能悟玄微理，返老还童自不难。  三田返复肘后飞金精诀义华阳施真人曰：子时，以肺之精华之气并在肾中，号曰金精。金精者，金水未分，肺肾之气合而为一。当时用法，自尾闾穴下关，般至夹脊中关，自中关般至玉京上关。节次开关已后，一撞三关，直入泥丸，不止补脑之虚，延年益寿，返老还童，而又抽肾之气，不犯黄庭。但得下火鍊，方纯阳气生是也。老人衰老，若曾前法内，下功兼脩，不可单行此法，可以返老还童，不百日面红骨健，气壮身轻。若似龙虎交媾、周天火候三件相兼而行，是为抽添铅汞，渐而延年益寿。抽添之法：如采药行火之候。阴魔所挠，缘入邪念，恐把捉不得。肾气顺行，向下走泄，谓之危险。即当抽添出气为铅，肾中气也。添汞入气为汞，心中气也。如入气至中宫，留住其出气，以意引过尾闾穴，升身偃脊，抽提外肾，使气从尾闾入夹脊双关，直上天关，入昆仑。使龙不上奔，虎不下走，邪念即止。如气未觉过，再偃再抽，直使气过，谓之肘后飞金精毕矣。初行费力，久则甚易。真人曰：顶戴蟾宫一朵花，朝游蓬岛暮还家。能乘干马奔龙骑，解使坤牛驾虎车。  又：玉京山下羊儿鬪，金水河边石虎眠。金针挑出双蝴蝶，盘旋飞到楚王宫。  大抵高以下为基，深以浅为始。若人单行龙虎交媾，止是补虚益气，活血注颜。若人单行火候，止可悦其肌肤，壮其筋骨；若行飞金精法，止可返老还童，健骨轻身。若能通行此三诀，甚为有益。盖龙虎相交，一物如黍米，还黄庭中，若不用火候，不能鍊之凝结，其周天火候，止是虚气聚在丹田，不得龙虎交媾，玄珠不能留之安住。二法已是相须二用，肘后抽肾气入脑，不全阴中之阳，前犯纯阳之丹，玄中玄，妙中妙矣。一百日口内生甘津，身有神光，骨健颜红，肌白腹暖；二百日渐厌荤腥，常闻异香，行步如飞，睡梦自然减少；三百日饮食自绝，寒暑自耐，涎汗涕泪自无，疾病灾难自除。静中时闻远乐之声，默室渐见红光之色，若见此景，勿疑，是为小验。至诚行之，神异不可备载。三田返复金液还丹诀图
肺为华盖，咽喉为重楼，口为玉池、兑户，鼻为天门、天柱，眉间为玉堂，额为天庭，顶为天宫，耳为双市门。肾气传肝气，肝气传脾气，脾气传肺气，肺气传心气，心气传脾气，脾气传肾气，是为五行循环，而曰小还丹也。上田入中田，中田入下田，三田返复，而曰大还丹也。此法金液还丹，须要升腰、举身、正坐，双闭两耳，勿令透出，舌柱上颚，有清凉香美津液，不濑而咽矣。右件肘后飞金精：节次开关已，至一撞三关，金精入脑，补髓益气。既而面红骨健，颜嫩身轻。当依时刻，惟要升腰、平坐，不昂不偃，自觉真气入脑，急用二掌紧闭两耳，自然肾气入脑，造化金液，下降如淋灰相似。每日下火一两，诚恐火多火少。火气多则头痛，火少则金精不飞，须行加减。如行火大猛，遍身壮热，不可再进火，恐火炎熏烧头目，太阳作痛，口舌烧破，必伤药物，当减息。意离中宫，听火自然，无不相伤。却不要外思邪想，须用沐浴。如行火至金木两停，欲飞不飞之时，欲济不济之际，最要正意守持，一念不生。若思念纔生，即是尘垢。尘者，阴也。阴者魔也。被魔所障，三关即闭不通也，须要斩除。其意一正，二气自合，以结大丹。师云：“洗涤尘垢。”道云：“沐浴金丹。”《悟真篇》云：“刑德临门药相之，到此金丹宜沐浴。”二月、三阴三阳和暖，花木正开，忽被阴寒风雨所摧，不能结子，谓之德中有刑，如行功阴魔作障也。八月，三阴三阳温凉，万物渐肃杀之时，得天气和暖，花木回芽再开，谓之刑中有德，谓守正止念，却得阳和也。所谓「沐浴防危险，妙用在抽添」。口诀：河车般运入昆仑，须是牢关双市门。击动震雷雳霹鼓，急收甘雨洒乾坤。  三田返复金液还丹诀义华阳子曰：前件龙虎交媾、周天火候、肘后飞金精单行，是安乐延年，三二百岁，尽不出五行颠倒，循环生成，传送之功。用功不差，收鍊一气而已。此金液还丹，不止补脑益髓，而抽铅添汞，渐有还童之功。脑实髓满，用法制之，神水自上颚而下，清凉甘美；复自肺间下入黄庭，号曰金液还丹。一如压丹之虚阳二气，以变丹砂为金，而曰金丹。金丹一粒，自可长生，与天地齐久，故曰中成。人不下前功，直要金液还丹，不用法取之，神水不降，纵或致功，强令顶水下降。并无甘美之味。令人脑虚疾多，与人无益。行功应验初时渐觉丹田、黄庭有物和暖，真气上行，耳闻风雨之声，渐渐顶内有筝筝金玉之音。腮门内谓之天池，有金液沸滚，如凉泉降下。或流面上，或流上脑，或如珠露之状，或从上颚入口，其味甘美。久则顶内如笙簧、琴瑟、丝竹之音，又如鹤唳、猿啼、蝉磬之声。诸般自然之韵，无所比拟。但初行时，梦中闻霹雳之声，是真气冲开顶阳骨，以通九宫神。初入室，中宫。乍超向上。须自惊惧闭目自坐之际，或时一大物惊跳起，开目却无，是阳神未壮，切勿惊惧著念。久而神壮，自无。隐显莫测，变化无穷，将来自如。凡见闻皆不著相，但听其自然。若著相，即是幻也。真人曰：“琼浆酝就从天降，灵药生成任海枯。饮酒须教一百杯，东游西泛自梯媒。从来神水出高源，奔出黄庭顷刻间。”五气朝元太阳鍊形诀图
系中成法，长生不死，此法至亲父子不传，如轻泄及与契义观者，定主灾横及重厄、戒慎之。此一法号曰太阳鍊形。本法用冬至阳生，四时皆可行。升腰正坐不动，闭目忘思，默动心火。母气自然随气满四肢。不觉己身鼻息绵绵若存，用之不勤。右四时有暇便行。升腰不动，丹中五气纷纭内起，正坐不偏，丹中五气纷纭四出。肾之真气鍊骨，身轻如毛，可以乘风御雾。肝之真气鍊筋，实如玉，可以走趁奔马。心之真气鍊血，白如膏，可以永耐寒暑。肺之真气鍊肌肤，莹如雪，可以换骨易形。脾之真气鍊肉，硬如石，可以化气如金。始自丹成，五气朝真气，聚而不散。次用前法而搬运，内传五脏，外遍四肢，五气鍊形，凝而不衰，号曰形神俱妙，与天齐年。口诀：丹就自然朝五气，气真方可现元神，鍊形换骨非凡客，自是长生物外人。  五气朝元太阳鍊形诀义真人曰：金液还丹变为金，其中纯阳气生，是为气中有气，已是陆地神仙，可与天地同其寿筭。古今上真，再举丹中纯阳之气，升入四肢，号曰太阳鍊形。化气自然，形神俱妙，随五气而换骨易容，自耐寒暑。昔日衰朽之姿，鍊之端正。昔日枯槁之形，鍊之红润，何止返老还童，而又身轻骨健，乘风而举，跨雾而行，号曰南宫飞仙、尘中羽客。虽未弃壳升仙，而已升腾自在，当为地仙之上品，神仙之下流。皆因丹田五气鍊形，外遍四肢是也。鍊形之功，不为小矣。真人曰：“五马不调金水伏，一龙常驾火云飞。天下都游半日功，不消跨凤与骑龙。五气不调丹已就，一阳外遍火轻飞。”神气交合三田既济图
系中成长生不死，顶中神水下降，丹田真气上升，号曰既济。一撞三关入脑，日肘后飞金精。此法号曰水火既济。本法用阳时中刻，平坐伸腰，一撞三关。闭耳，神水下降。伸腰、举腹，鼻引长息，默运心火上升。右件震、艮之时，一撞三关，金精入脑，补之数足，面红肌白如膏。后身轻，方可一撞三关，金精入顶。紧闭两耳，使肾气不出，并入天宫，造化金精下降，如淋灰相似。自上颚间，清凉美味，神水满口。若咽之归黄庭，号曰金液还丹。当此，上颚有甘美水降，下咽，便以伸腰、举腹，默运心火，暗引丹田真气上升，而又鼻中出息，同举真气，遍满四肢，上水下火，相见于重楼之下，号曰既济。口诀：顶中神水入中源，丹里真阳返上田。水火合来为既济，庭中升入大罗天。  神气交合三田既济诀义真人曰：土之既济为瓦，瓦可得千年。木之既济为炭，炭可得百载。人欲长生，无出于既济之法，是还丹鍊形同用其功也。金液还丹，化丹成金，太阳鍊形，形之如玉。还丹未还之际，形鍊欲起之时，水上火下，相见于重楼之下，而曰既济之时。当用地天泰封，子后是也。每次一粒如金粟形状，颗颗还于黄庭。每颗生金光一道，般运出放皮毛之际，金光满室，何止长生不死？是欲弃壳升仙之时也。真人曰：两曜铸成七宝殿，一渠流转入琼浆。水火都来相并间，卦后变成地天泰。阴阳升降两相兼，水火交加入下田。既济无差真气足，金丹一粒万千年。  右件金液还丹、太阳鍊形，三田既济，是为长生不死之法，故曰中成之法。须是小成法见效，相续而行之。行之不差，见验自速。若人不行小成法，直要中成，而求长生不死，不止见效自迟，而又徒劳心力，虚度时光。还丹而神水不下，鍊形而丹火不升，既济而水火不交。反谤神仙虚语不死为妄言，殊不知行持过越是也。若人龙虎交而为精，火候足而为丹，用金精补其脑虚，使其还丹变成金丹，用丹火鍊其真身，又使既济之法相兼而行，善不可加矣。若不兼行六法，速要烧丹，纯阳之气，鍊气成神，速要鍊气之真灵，鍊神合道。此是金液还丹、太阳鍊形、三田既济不须行矣。此三诀，古今上真往往万劫秘传。中成之法，以还丹鍊形既济者，盖以留形住世。非金丹不可延年，非鍊形不可换骨，非既济不可不死。又以无丑陋真人，少衰弱神仙。又易形而留俗状，不既济而留凡骨。将来弃壳自离超神，亦迟矣。若还丹、鍊形、既济之后，一百日静中四象周匝，内观五气纷纭。二百日目见金花，体有圆光，青气出顶，紫雾盈室。三百日神灵知前后事，真气可干外汞，体轻可履风烟，骨坚可齐天地。若见此境，勿疑。是为小验。志诚行之，神异不可具载矣。长春演道主教真人丘处机述五气朝元鍊神入顶图大成法，弃壳升仙，如与小人说者，定有横灾，宜自谨言。
此法曰鍊气成神。本法用子、午、卯、酉时。甲乙日鍊肝，丙丁日鍊心，庚辛日鍊肺，壬癸日鍊肾。脾不受鍊，气寄四脏，戊己日不下功。此为鍊五脏日也。甲乙日卯时下功，丙丁日午时下功，庚辛日酉时下功，壬癸日子时下功，此为鍊五脏时也。右件依前时用法。幽室静坐，上香一炷。叩齿二十四通。升身平坐，内观所鍊之脏，鼻息绵绵若存。静极气生，气极神现，如梦非梦，暗中神气上升。前件日辰不可有差，盖神随日。当真气随时运转，当审日察时鍊之。百日气足神现，将欲升仙，非止长生不死。口诀：应日随时自不差，五神会处起河车。静中真象朝元后，犹恐阴魔作外邪。  五气朝元鍊神入顶诀义华阳真人曰：以丹中纯阳之气，随日定时。鍊肝二十四日，青气现，二十日阳神自出，气为神体，神为气主是也。鍊心、肾、肝、肺皆如之。其脾神、脾气随四时正气亦以共升。静中内观，壶中别有山川，物象成形，两昧分胎，防其阴鬼、外魔、七魄、三尸相随，杂天真以乱神，不能得上入天宫。自有内观起火之法，推以鍊气，气聚为神，不可差其时也。自然气现神出，五方真气合出，本色五气阳神各出真形，升而上入天宫内院，是为合神入道之时也。若人三百日行火候足，不鍊还丹，不鍊形，不既济，直行此法，以丹中纯阳之气，随日应元气所传而鍊五脏，亦是捷径，号曰夺功并法。若人欲住世间，而愿为长生不死，当用金液还丹，太阳鍊形，三田既济。真人曰：“三岛紫烟龙凤彩，九天红日鍊龙精。”《中黄经》曰：肝生东方，其色青，鍊之青气出，身腾。肾水北方，其色黑，鍊之应时，黑气出，身立。纯阳气满五脏中，神升本色入天宫。内观起火鍊神合道图系大成法，超凡入圣。丹中纯阳气举之入四肢，号曰焚身。入五脏，号曰鍊神。出身，号曰降魔。入顶，号曰弃壳。
此诀号曰内观起火。本无时候，每日有暇，举起为念，略有行持。终日静坐，神识内守，一意不散。常常升身正坐，默观五脏，惟要分别真假，勿令阴魔乱真矣。右件内观之法。止是静坐升身，举起丹中纯阳之气。内鍊五脏，气附神象，上入顶中，外鍊四肢，气迸金光，外出神体。非久，神合为道，弃壳升仙。防其阴鬼、外魔、三尸、七魄假托形像，以乱天真，混杂阳神，不能合道。所以不计昼夜，常随气转。卯时观肝，肝气现青。午时观心，心气现红。酉时观肺，肺气现白。子时观肾，肾气现黑。五色气出，壶中真境不同尘世，车马威仪胜及王者。不厌升身起火，真假自然两向也。口诀：旌旆威仪处处同，内观形像满壶中。再三莹起焚身火，嘹喨笙簧入上宫。  内观起火鍊神合道诀义真人曰：鍊气自易，起火亦难。默运丹中纯阳之气，随日随时，以鍊五脏。气真自现，神真自出，相照上升，并入天宫。防其阴鬼、外魔以假乱真。当此之时，气随神升，神附气起，以中田入上田。阴鬼愿人速老，外魔不喜人安，虚生队伍，妄起浮华，亦傲阳神，相杂而升。谁为真像，谁为假形，混杂难别。笙簧四围，车马并起，欲要辨别，莫若频起丹中真火。一曰焚身，二曰降魔，三曰去三尸，四曰逐七魄，五曰集阳神。静中内观，自然明朗，惟见炎炎火中，人物交杂。少间，歌乐上起者，自己阳神，哭泣去者，身中阴鬼。须臾火息，壶中清净。功不可再。切防十魔续来，盖以阴鬼、外魔，多生巧作、缘业，来乱真神，内观当可分别。十魔君或而满耳笙簧，触目花芳，舌有甘味，鼻闻异香，情思舒畅，意气洋洋。如见，不得认，是六欲魔。一也。或而和风荡漾，暖日舒长，迅雷大雨，霹雳电光，笙歌嘹喨，哭泣悲伤。如见，不得认，是七情魔。二也。或而琼楼玉阁，蕙帐兰房，珠帘翠幕，峻宇雕墙，珠珍遍地，金玉满堂。如见，不得认，是为富魔。三也。或而出将入相，威震八方，车服显赫，使节旌幢，满门青紫，靴笏盈床。如见，不得认，是为贵魔。四也。或而儿女疾病，父母丧亡，兄弟离散，妻子分张，骨肉患难，眷族灾殃。如见，不得认，是恩爱魔。五也。或而失身火镬，堕落高岭，临刑命丧，遇毒身亡，凶恶难避，猛兽逼伤。如见，不得认，是灾难魔。六也。或而云屯士马，兵刃如霜，戈矛间举，弓弩齐张，争来残害，骁捷难当。如见，不得认，是刀兵魔。七也。或而三清玉皇，十地当阳，四圣九曜，五帝三官，威仪队仗，往复翱翔。如见，不得认，是圣贤魔。八也。或而仙娥玉女，罗列成行，笙歌鼎沸，对舞霓裳，双双红袖，争献金觞。如见，不得认，是妓乐魔。九也。或而几多殊丽，艳质浓妆，兰台夜饮，玉体轻裳，偎人娇颤，争要成双。如是，不得认，是女色魔。十也。大抵清虚之士，久乐寂淡，乍见繁华，往往认为真境。因循不出凡躯，是为困在昏衢，止为陆地神仙，不能超凡入圣者。举人目前见在，不认外境，可以进道，渐得成功。学人内观，不以丹中纯阳气鍊五脏。五气真神现五色，十中笙簧并奏。队仗齐升。当时阴鬼、外魔假心形像，相杂而入天宫。速速升身起火，火中山军自散，哭声四向而去，歌乐转盛，幽幽高山。须臾，火过清凉，静中山川秀丽，内观天地有朗，是为壶中真境，不可便认无事，少间，十魔续来。当此之时，如梦非梦，似醉非醉，五神真灵已入天宫，中区四大，主心平正，恍惚之中，不可认贼为子，以邪为正。不止，因而不出凡躯，又而流入邪中。或而风魔，或而狂邪，及成神气，虚神慧之不足。呜呼可悲！故魔境详言于此。升身起火，不厌数多。常常内观，不拘昼夜，以至火起。天地之间，并无一物。上观惟天，下观惟地，四观都无。静中时闻乐声，忽有异香，当时有验，不比已前。肢体常似升龙，是神仙弃壳之时也。围坐前有红光，状同莲花，遍身有真气，色若金光。五行真气合而为精、气、神，三才异宝合而为自然道也。收神再入黄庭，永却长生不死。所到处、阴神来现。乘风履云，往复尘中，更无饥渴寒暑。若以升神复入天宫，调神出壳，是曰真人。弃壳山中，百日山中生玉，弃壳水中，百日水中生玉。弃壳了当，真身出外，是曰神仙。当返三岛，不在风尘之内。所谓弃壳升仙，而有五诀在后左。弃壳升仙超凡入圣诀图
此一法号曰鍊形合道，弃壳升仙。本法无时，明有五法。海蟾子以鹤冲天门，静中以真性如鹤，冲天门出外，自然身外有身。西山十二真人王祖师曰：“以花树出，静中以花树回望，不失本性。既出，自然身外分形。”黄帝以火龙出，静中化火龙上踊，自然身外有身，号曰清净法身。锺吕二真人皆用红楼出，静中以上三级红楼，层层上毕，便跳，自然弃壳。右件鍊神合道，弃壳升仙，功到自然。此僧人入定，以来坐化，道士入静，以出阴神，皆为清虚之鬼，非为纯阳之仙。窅窅无像，终无所归。学人何其误耶？殊不知鍊精为丹，而后纯阳气生；鍊气成神，而后真灵神仙，超凡入圣，弃壳升仙，而曰超脱，万万世神仙不易之法也。口诀：功成须是出神京，内院繁华勿累身。会取五仙超脱诀，鍊成仙格出埃尘。  弃壳升仙超凡入圣诀义真人曰：修身之士，功到鍊气成形，皆不愿长生住世，速要内观而鍊神合道也。降魔魔散，鍊神神聚。急忍无断，因循不弃凡壳，是为困在昏衢，止为陆地神仙。大抵有身有患，无家无累，古今共言。辛勤功到无为，争忍恋躯不出。故弃壳、升仙，出顶，鍊神超凡为仙。世人不善修炼，直要弃壳便成仙道，何其误形！幽室静坐，绝虑忘思，外境不入，内境不出矣。(形)如槁木，心若死灰，神识内守，一意不散，定中以出阴灵之神。冥冥无像，非为纯阳之仙。纵得出壳，何其艰难！古今上真，皆传弃壳之法，诚非难矣。功到自然内丹成就，纯阳气生，而本灵神现，内观识认，弃壳超脱。次第相须，自然化火龙而出顶中，身外有身，并无异相。始乎一步、两步，次以三里、五里，出入不差，往来无惧，然后寄壳于山川之中，永作蓬莱之侣。此是弃壳。全有前功证验，节序不差，自然神仙升神出顶。然而上真留此数法调出入者，盖以学人久受驱驰，昼夜用功不已，内观神聚，恐认魔境，流入邪道，徒劳心力，废堕前功，故魔不厌详言。又虑学人功到内观，魔散神集，并入天宫，繁华万倍，犹恐认为仙境，不免再陈弃壳之诀。弃壳不难，功成方合自然。所以诀中有花树皂盖，以记本体，招神入壳。有鹤冲龙跃，以升阳神，令神出身，弃壳升仙。古今上真有轻传而不秘者，九祖永受地狱，以修身之士功到自升，不可不行。古今学人，宜戒慎之。金丹之秘，在于一性一命而已。性者，天也，常潜于顶。命者，地也，常潜于脐。顶者，性根也。脐者，命蔕也。一根一蔕，天地之元也，祖也。脐下，黄庭也。庭常守乎顶及脐，是谓三叠黄庭，曰琴心三叠舞胎仙是也。琴取其和，且人之生，其胞胎结于我之脐，缀接在母之心宫，自脐剪落，所谓之蔕也。蔕者，命蔕也。根者，性根也。但恐泄漏，是所千千名、万万状，多方此论。顶中之性者，铅也、虎也、水也、金也、日也、意也、坎也、坤也、戊也、姹女也、玉关也。脐中之命者，汞也、龙也、火也、根也、月也、魄也、离也、干也、巳也，婴儿也、金台也。顶为戊土，脐为己土，二土为圭字，所以吕仙翁号刀圭也。只是性命二物，千经万论，只此是也。用法但每日天明至黄昏为昼时，自昏至五更煞点时为夜时。不拘行住坐卧，但昼时则行命蔕脐中之道，夜则行性根顶门之道。无早无晚、不饥不饱之时，常行之。一百日丹结，三百日丹药成，三年胎仙就，自然阳神从顶门出入，去来无碍，此谓真丹之妙也。行持日行命蔕者，只用两手相摩令热，捧定脐轮，以意专之，只守在脐轮，无思无想，只静定之。自觉神水下脐，真水奋发，从脐下丹田跳跃，直凑乎顶门。任其自然，亦无遍数，只一意守于脐轮。若欲休歇，行住就便不拘。久而丹田如火，精神畅美，神妙难述。夜行性根者，只以舌拄上颚，渐塞定喉咙二窍，以意专之。只守在顶门，无思无想，只静定。自觉真火从下衮上，踊跃直至顶门。欲休歇，行住任便不拘。久而顶中渐如远闻仙乐之音，真香发于鼻之中，神妙难述。金丹秘诀，尽于此矣。坐功诀一吸元精便上来，两呼玄牝顶门开。时人不识真龙虎，却向丹田里面猜。  奥旨年中取月，月中取日，日中取时。提防危宿为晦，起火，斗宿为朔，进火。


一阳初动，乃子时是也。此时斗柄纔转真子时。又一法，九月从子时上起例数过。子者，九月做子时，乃正子时。此时鼻窍双孔皆有气。金公姹女者，乃坎离匡廓，即九月中霜降，为十一月冬至也。妙旨月月常加戌，时时见破军。天罡加一位，活曜不传人。  
得中炁节过，太阳月将是：
气不出喉玄关，乃在脐里一寸三分。父母元气，名为鼎器，二肾为鼎。足火候，举动心，做事业，便是起火。虎龙交姤，药物乃是刀圭。巽风、橐龠，鼓动华房，此是进火、抽添。防危虑险，卯时、酉时。先天乃丑时，后天乃本生时、长生时，脱胎神化，乃是自身本命推筭四时长生者。此法一年一周天，一日一周天。一日乃昼夜，用子午时，生时，曰长生时。为防危，共七箇时辰。五百六十箇时辰为一候。温养沐浴，生杀野战，脱胎并在此其中。谨秘勿妄泄之。西山十二真人曰：凡流开口论天机，只能狂说不能知。世上众生无鉴识，及至逢真说道非。